|11-19-2012||#1 (permalink)|


۩… « الادارة » …۩


ومضات جميلة للشاعر ايهاب المالكي
اليسمع دفو صوتك يوكع ابشده
وماصدك وراهه ايضل صبر عده
اكو كبلي نبي كالو يكلم الطير
واني اول بشر ايكلم الورده
ماجذب وأكلك باجر انساك
عفتني وذكريات اهواي خليت
اذا كل حايط البي اسمك ايطيح
على هل حاله لازم نهدم البيت
اني الباني السفينه ومثل نوح
صعدتك وبالطوفان ظليت
وجبت عشب الخلود انطتكيا
وكلت احمل الفشله وخالي رديت
الهوه هذه اليمرني اتخيلك بيه
حته التقي وياك امين ماجيت
يعني ابمعنه اخر استحي احجيه
تره بس انته غيرك ماشتميت
خلل سوه جمالك بالقناعات
الاجمل من جمالك وين نلكاه ؟؟
بعد حتى الحلو من نقارنه وياك
يم حسنك انكله استغفر الله
هسه انساك ماانساك بعدين
كل مرة انه اعذرك صارن هواي
اانه رديت منك شابع جروح
مثل مايشبع الغركان بالماي
انه مشتاكلك كد ما الي جروح
اطيبهن واحس يفزن عناد
تدري شلون حالي لمن تروح ؟
مثل حال العراق بلايه بغداد
مما راق لي
المصدر: منتديات اهل العراق
|مواقع النشر (المفضلة)|
|الكلمات الدليلية (Tags)|
|للشاعر, المالكي, ايهاب, جميلة, ومضات|
|أدوات الموضوع|
|انواع عرض الموضوع|

